ไฟแนนซ์ทูเดย์
...ช่วงนี้ กรณ์ จาติกวณิช สส.ประชาธิปัตย์ รมว.คลังเงา รับเชิญไปบรรยายในต่างประเทศ เฟซบุ๊กเลยไม่ค่อยแอ็กทีฟในการวิพากษ์วิจารณ์รัฐบาล ตรงกันข้ามกับเฟซบุ๊กของ อดีต รมว.คลัง ธีระชัย ภูวนาถนรานุบาล ที่เข้มข้นขึ้นเรื่อยๆ ในการเสนอความเห็นและวิจารณ์การทำงานของ รมว.คลัง คนปัจจุบัน ไม่ได้โจมตีรัฐบาลแต่อย่างใด
13 ก.พ. 2556

...ช่วงนี้ กรณ์ จาติกวณิช สส.ประชาธิปัตย์ รมว.คลังเงา รับเชิญไปบรรยายในต่างประเทศ เฟซบุ๊กเลยไม่ค่อยแอ็กทีฟในการวิพากษ์วิจารณ์รัฐบาล ตรงกันข้ามกับเฟซบุ๊กของ อดีต รมว.คลัง ธีระชัย ภูวนาถนรานุบาล ที่เข้มข้นขึ้นเรื่อยๆ ในการเสนอความเห็นและวิจารณ์การทำงานของ รมว.คลัง คนปัจจุบัน ไม่ได้โจมตีรัฐบาลแต่อย่างใด 
ช.ชดา ค้นพบว่าคุณธีเหมาะที่จะเป็นนักวิชาการอิสระ คนแบงก์ชาติไปเล่นการเมือง ส่วนใหญ่ไม่ค่อยรุ่ง เพราะโกหกไม่เก่งและไม่เนียน ช่วงเป็น รมว.คลัง คุณธีดูไม่เป็นตัวของตัวเอง 
...วรวิทย์ ชัยลิมปมนตรี ผอ.ออมสิน กรรเชียงหนีคำถามเรื่อง คลังอยากให้ออมสินเข้าไปเป็นหลักในการให้กู้กับคนจน 
ที่คุณวรไม่ออกความเห็นใดๆ เนื่องจากเรื่องนี้ยังไม่เป็นนโยบายของกระทรวงการคลัง ยังไม่มีการพูดคุยใดๆ ออกความเห็นไปอาจล้ำเส้น นี่แหละคนเป็นงาน
...ที่ ช.ชดา เป็นห่วงในเรื่องของธนาคารเอสเอ็มอีแบงก์ ก็เพราะทันทีที่มีข่าวจะควบรวมกับออมสิน ลูกหนี้โทรเข้ามาถามที่ธนาคารจ้าละหวั่น สาเหตุก็คืออยากชักดาบ คือ ชะลอจ่ายหนี้ไปก่อน เพราะไม่แน่ใจในสถานการณ์ของธนาคาร อยากบอกว่าเรื่องนี้ไม่เกี่ยวกันเลย
แต่ที่เห็นและเป็นไปอย่างแท้จริงก็คือ ตัวแทนกระทรวงการคลังที่เข้าไปควบคุมกิจการ ควรจะสั่งเก็บเอกสารเงินกู้เข้าห้องมั่นคง เพราะช่วงที่ธนาคารกรุงเทพฯ พาณิชย์การ (บีบีซี) ถูกสั่งควบคุมกิจการ เอกสารเงินกู้หายไปอื้อซ่า โดยฝีมือของไอ้โม่ง หายทุกสาขา สุดท้ายทวงหนี้ไม่ได้ กลายเป็นหนี้สูญสร้างความเสียหายให้กับธนาคารจำนวนมาก
หากไม่อยากขาดทุนบักโกรกมากกว่าที่เป็นอยู่ ก็ควรจะตระหนักในเรื่องนี้ให้มาก
...น่าเสียดายที่แบงก์ชาติได้ส่งรายงานการตรวจสอบให้กับกระทรวงการคลังไปนานแล้ว ว่าความเสียหายแต่ละธนาคารเกิดขึ้นอย่างไร แต่คลังก็เก็บรายงานของแบงก์ชาติไว้จนความเสียหายรุนแรงมากขึ้น จึงเพิ่งงัดเอารายการแบงก์ชาติขึ้นมาดู แต่ก็อย่าไปหวังผลอะไรมาก เพราะ กิตติรัตน์ ณ ระนอง รมว.คลัง บอกชัดๆ แล้วว่า แบงก์รัฐเสียหายไม่เป็นไร
นายธนาคารเอกชนฟังแล้ว อาจจะเวียนหัว คลื่นไส้ได้ ฮ่า ฮ่า